न्यूयार्क। अमेरिकी अभियोजकों ने राष्ट्रपति डोनाल्ड ट्रंप के आलोचकों को पाइप बम भेजने के आरोपी पर ऐसे अभियोग लगाए हैं जिसमें उसे आजीवन कारावास तक की सजा हो सकती है। अभियोजकों ने न्यूयार्क में शनिवार को ये अभियोग लगाए। आरोपी सीजर सायोक जिस वैन में रहता था उसमें ट्रंप के समर्थन में और डेमोक्रेटिक पार्टी के प्रति विरोध वाले स्टिकर लगे थे। उसे 26 अक्टूबर को गिरफ्तार किया गया था और उस पर सनशाइन स्टेट में पांच आरोपों में शिकायत दर्ज कराई गई थी।